Saudiya Arabistoni shahzodasi Vladimir Putin bilan uchrashadi

11-oktabr, yakshanba kuni Sochida Rossiya prezidenti Vladimir Putin bilan Saudiya Arabistoni mudofaa vaziri shahzoda Muhammad bin Salmon uchrashishi mumkin. Bu haqda “RBK” xabar berdi.

Qirollikning Moskvadagi elchixonasi uchrashuvga rasman izoh bermadi. Rossiya prezidentining matbuot kotibi Dmitriy Peskov Rossiya va Saudiya Arabistoni o‘rtasidagi munosabatlar intensiv amalga oshirilayotganligini ma’lum qildi.
Muhammad bin Salmon Putinni Suriya mo‘tadil muxolifati pozitsiyalarini bombardimon qilishni to‘xtatishga ko‘ndirish uchun kelmoqda, deb hisoblaydi Yaqin Sharq mojarolari tahlili markazi direktori Aleksandr Shumilin.